CELEX: 22017D2018
Language: mt
Date: 2016-04-29 00:00:00
Title: Deċiżjoni tal-Kumitat Konġunt taż-ŻEE Nru 68/2016 tad-29 ta' April 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/2018]

16.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/4
               
            DEĊIŻJONI TAL-KUMITAT KONĠUNT TAŻ-ŻEE
      Nru 68/2016
      tad-29 ta' April 2016
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/2018]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni (UE) 2015/1554 tal-11 ta' Settembru 2015 li tistipula regoli għall-applikazzjoni tad-Direttiva 2006/88/KE fir-rigward tar-rekwiżiti għall-metodi dijanjostiċi u ta' sorveljanza (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Deċiżjoni ta' Implimentazzjoni (UE) 2015/1554 tirrevoka d-Deċiżjonijiet tal-Kummissjoni 2001/183/KE (2), 2002/878/KE (3) u 2003/466/KE (4), li huma inkorporati fil-Ftehim ŻEE u li konsegwentament għandhom jiġu revokati taħt il-Ftehim ŻEE.
               
            
                  (3)
               
               
                  Din id-Deċiżjoni tikkonċerna l-leġiżlazzjoni dwar kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (4)
               
               
                  Għalhekk, l-Anness I tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      1.   Il-punt li ġej jiddaħħal wara l-punt 8a (id-Direttiva tal-Kunsill 2006/88/KE) fil-Parti 3.1 tal-Kapitolu I tal-Anness I tal-Ftehim ŻEE:
      
         
                     “8b.
                  
                  
                     
                        32015 D 1554: Id-Deċiżjoni ta' Implimentazzjoni tal-Kummissjoni (UE) 2015/1554 tal-11 ta' Settembru 2015 li tistipola regoli għall-applikazzjoni tad-Direttiva 2006/88/KE fir-rigward tar-rekwiżiti għall-metodi dijanjostiċi u ta' sorveljanza (ĠU L 247, 23.9.2015, p. 1).”
                  
               
      2.   It-testi tal-punt 29 (id-Deċiżjoni tal-Kummissjoni 2003/466/KE), fil-Parti 3.2 u l-punti 63 (id-Deċiżjoni tal-Kummissjoni 2001/183/KE), 68 (id-Deċiżjoni tal-Kummissjoni 2002/878/KE) u 73 (id-Deċiżjoni tal-Kummissjoni 2003/466/KE) fil-Parti 4.2 għandhom jitħassru.
      Artikolu 2
      It-testi tad-Deċiżjoni ta' Implimentazzjoni (UE) 2015/1554 bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-30 ta' April 2016, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, id-29 ta' April 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 247, 23.9.2015, p. 1.
      
         (2)  ĠU L 67, 9.3.2001, p. 65.
      
         (3)  ĠU L 305, 7.11.2002, p. 57.
      
         (4)  ĠU L 156, 25.6.2003, p. 61.
      
         (*1)  Ma huma indikati l-ebda rekwiżiti kostituzzjonali.